La Universitat participa, per segon any consecutiu, a la Fira Internacional ARCO

## La Universitat participa, per segon any consecutiu, a la Fira Internacional ARCO

Imatge de l'oferta de la Universitat.

La Universitat de València, a través del Servei de Cultura Universitària i de Publicacions de la Universitat de València, torna a estar present a la Fira Internacional d'Art Contemporani d'Espanya (ARCOmadrid’24) a través d'un estand en l'espai ArtsLibris.

Des de hui, 6 de març, i fins el proper diumenge 10 de març, els catàlegs més rellevants d’algunes de les exposicions dutes a terme al Centre Cultural La Nau, així com una selecció de títols del catàleg de PUV relacionats amb art i estètica, estaran presents en un espai propi per donar visibilitat al treball desenvolupat a la Universitat de València.

A banda de la presència d’aquests llibres i catàlegs, la Universitat de València també tindrà l’oportunitat de presentar alguna d’aquestes obres durant la celebració de la Fira. Serà el dissabte 9 de març, de 16 a 17:00 h., quan el *Speakers'Corner de ArtsLibris* aculla la presentació de dos catàlegs.

D’una banda, serà l’obra *Art contra la violència masclista. Tantes dones en una mateixa*, amb la participació d’Ester Alba (Vicerectora de Cultura i Societat de la Universitat de València) i Semíramis Gonzalez (comissària d'aquesta proposta expositiva). Aquest catàleg estableix, a partir de la selecció d'obres de 30 dones artistes procedents dels fons patrimonials de les cinc universitats públiques valencianes, juntament amb col·leccions particulars com DKV, INELCOM i Nova Col·lecció Pilar Citoler, un rotund relat expositiu en contra de la violència masclista.

Posteriorment es celebrarà la presentació del catàleg *Auto-retrato o Doble Digital* amb Ester Alba (Vicerectora de Cultura i Societat de la Universitat de València) i Clara Boj i Diego Díaz (artistes). Aquesta publicació afronta un dels canvis fonamentals que s'estan produint al nostre entorn social i cultural: la progressiva pèrdua de privadesa i l'anàlisi de les dades que generem per part d'empreses les activitats de les quals escapen al nostre control.

Durant aquests dies s’espera rebre tant a públic professional com a visitants per tal de conèixer amb més detall els treballs d’edició per part de Publicacions de la Universitat de València i les obres resultants de les exposicions coordinades pel Servei de Cultura Universitària, en una participació que reforça l’aposta per part de la UV en destacar i reforçar la visibilitat de la institució universitària a nivell internacional.

Arxivat en:
Servei de Publicacions de la Universitat

##

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar